1990D0495 — DA — 05.06.2003 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).

▼B

RÅDETS BESLUTNING

af 24. september 1990

om indførelse af en EF-finansieringsaktion med henblik på udryddelse af infektiøs haematopoietisk nekrose hos laksefisk i Fællesskabet

(90/495/EØF)

RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 43, under henvisning til Rådets beslutning 90/424/EØF af 26. juni 1990 om visse udgifter på veterinærområdet ( 1 ), særlig artikel 23, stk. 4, under henvisning til forslag fra Kommissionen ( 2 ), under henvisning til udtalelse fra Europa-Parlamentet ( 3 ), under henvisning til udtalelse fra Det Økonomiske og Sociale Udvalg ( 4 ), og ud fra følgende betragtninger: ud fra følgende betragtninger: Infektiøs haematopoietisk nekrose (IHN) hos laksefisk er en meget smitsom virussygdom, der kan forårsage store tab på akvakulturbrugene; i en første fase er det vigtigt at fastsætte passende foranstaltninger til overvågning, for at få de fornødne oplysninger til iværksættelsen af eventuelle foranstaltninger med henblik på at udrydde sygdommen; medlemsstaterne bør forelægge en udryddelsesplan; Fællesskabets finansielle støtte vil blive ydet i form af en delvis refusion af de udgifter, der afholdes af medlemsstaterne til nødvendige prøveudtagninger og laboratorieundersøgelser; foranstaltningerne bør vedtages efter en procedure med nært samarbejde mellem medlemsstaterne og Kommissionen — VEDTAGET FØLGENDE BESLUTNING:

Artikel 1

Medlemsstaterne forelægger tre måneder efter vedtagelsen af denne beslutning en plan til fastlæggelse af infektionsgraden i Fællesskabet for så vidt angår infektiøs haematopoietisk nekrose (IHN) og viral haemarragisk sepsis (VHS), ved hjælp af en epidemiologisk undersøgelse på deres område.

Artikel 2

I denne beslutning forstås ved:

1) akvakulturbrug: en virksomhed eller i almindelighed ethvert geografisk afgrænset anlæg, hvor der opdrættes eller holdes laksefisk med henblik på afsætning

2) godkendt laboratorium: et laboratorium, der er beliggende på en medlemsstats område, og som af den kompetente myndighed og under dennes ansvar er pålagt at gennemføre de undersøgelser, der er fastsat ved denne beslutning.

Artikel 3

I den i artikel 1 omhandlede plan fastsættes:

1) de centrale myndigheder, der skal iværksætte og samordne planen

2) et register over akvakulturbrug med opdræt af laksefisk

3) overvågning af flytninger af laksefisk

4) en udtagning af prøver til virologisk og/eller serologisk undersøgelse på akvakulturbrug med opdræt af laksefisk; antallet af prøver, der skal tages, skal være i overensstemmelse med den zoosanitære situation

5) indsendelse af prøver til et godkendt laboratorium for dér at blive underkastet en virologisk og/eller serologisk undersøgelse med henblik på søgning af IHN- og eventuelt VHS-virus

6) de forventede enhedsomkostninger ved prøver og laboratorieundersøgelser samt de forventede samlede omkostninger ved gennemførelsen af disse operationer.

Artikel 4

Kommissionen gennemgår de af medlemsstaterne udarbejdede planer for at fastslå, om betingelserne for planernes godkendelse er opfyldt, eller om de bør ændres.

Planerne, herunder eventuelle ændringer, godkendes efter fremgangsmåden i artikel 10.

Artikel 5

Den aktion, der er fastsat ved nærværende beslutning, er berettiget til finansiel støtte fra Fællesskabet.

Artikel 6

1. Varigheden af Fællesskabets finansielle deltagelse er på ét år fra den dato, der fastsættes af Kommissionen i dens beslutninger om godkendelse af de i artikel 1 omhandlede planer.

2. Den skønnede støtte, der skal konteres Fællesskabets budget som udgifter henhørende under landbrugsområdet, anslås til 2 mio. ECU for det i stk. 1 fastsatte tidsrum.

Artikel 7

1. For så vidt den fastsatte aktion gennemføres i sin helhed og er i overensstemmelse med den i henhold til artikel 4 godkendte plan, er de udgifter, der er berettiget til finansiel støtte fra Fællesskabet inden for de i artikel 6 fastlagte grænser, sådanne udgifter, som afholdes af medlemsstaterne i henhold til artikel 3, nr. 4 og 5.

2. Fællesskabet refunderer 50 % af de udgifter, der er omhandlet i stk. 1.

3. Gennemførelsesbestemmelserne til denne artikel vedtages, i nødvendigt omfang, efter fremgangsmåden i artikel 10.

Artikel 8

1. Anmodninger om udbetaling skal vedrøre udgifter, der er afholdt af medlemsstaterne i løbet af kalenderåret, og indgives til Kommissionen inden den 1. juli det følgende år.

2. Kommissionen træffer afgørelse om støtten efter høring af den i artikel 10 omhandlede komité.

3. Gennemførelsesbestemmelserne til denne artikel vedtages, i nødvendigt omfang, efter fremgangsmåden i artikel 10.

Artikel 9

Artikel 8 og 9 i forordning (EØF) nr. 729/70 ( 5 ), senest ændret ved forordning (EØF) nr. 2048/88 ( 6 ), finder tilsvarende anvendelse.

▼M1

Artikel 10

1. Kommissionen bistås af Den Stående Komité for Fødevarekæden og Dyresundhed nedsat ved artikel 58 i forordning (EF) nr. 178/2002 ( 7 ).

2. Når der henvises til denne artikel, anvendes artikel 5 og 7 i afgørelse 1999/468/EF ( 8 ).

Perioden i artikel 5, stk. 6, i afgørelse 1999/468/EF fastsættes til tre måneder.

3. Komitéen vedtager selv sin forretningsorden.

▼B

Artikel 11

Kommissionens sagkyndige kan i samarbejde med de kompetente myndigheder foranstalte kontrol på stedet for at sikre sig, at de i artikel 1, stk. 1, foreskrevne planer gennemføres.

Kommissionen giver i den i artikel 10 omhandlede komité medlemsstaterne underretning om gennemførelsen af planerne på grundlag af oplysninger fra medlemsstaterne, der skal forelægge Kommissionen en rapport sammen med anmodningerne om udbetaling, og, eventuelt, rapporter fra sagkyndige, der på Fællesskabets vegne og efter at være udpeget af Kommissionen har aflagt besøg på stedet.

Artikel 12

På grundlag af resultaterne af de i artikel 1 nævnte undersøgelser forelægger Kommissionen Rådet en rapport ledsaget af eventuelle hensigtsmæssige forslag eller afgørelser inden for rammerne af artikel 5, stk. 2, i beslutning 90/424/EØF.

Artikel 13

Denne beslutning er rettet til medlemsstaterne.

( 1 ) EFT nr. L 224 af 18. 8. 1990, s. 19.

( 2 ) EFT nr. C 327 af 30. 12. 1989, s. 59.

( 3 ) EFT nr. C 113 af 7. 5. 1990, s. 219.

( 4 ) EFT nr. C 124 af 21. 5. 1990, s. 3.

( 5 ) EFT nr. L 94 af 28. 4. 1970, s. 13.

( 6 ) EFT nr. L 185 af 15. 7. 1988, s. 1.

( 7 ) EFT L 31 af 1.2.2002, s. 1.

( 8 ) EFT L 184 af 17.7.1999, s. 23.